ኣብ ነዘርላንድስ ብመርመራ ‘ሲቲ ስካን' ዝተፈተሸ ሓደ ብተምሳል ቡድሃ ዝተጸርበ፡ ናይ ቻይና ቅርጻ ኣብ ውሽጡ እንታይ ከም ዝተረኽቦ ተፈሊጡ?
ከም መቓብር ዘገልገለ ቅርጺ ቡድሃ
ኣብ ነዘርላንድስ ብመርመራ ‘ሲቲ ስካን’ ዝተፈተሸ ሓደ ብተምሳል ቡድሃ ዝተጸርበ፡ ናይ ቻይና ቅርጻ ኣብ ውሽጡ ኣስከሬን ሰብ ከም ዝተረኽቦ ተፈሊጡ። ኣብ ውሽጢ እቲ ቅርጻ ዝተረኽበ ኣዕጽምቲ ኣብ ናይ ጸሎት ተመስጦ ኮፍ ዝበለ ናይ ሃይማኖት ቡድሃ መነኮስ ከም ዝዀነን፡ መንነት ናይቲ ሰብ እውን ብመጽናዕቲ ከምዝተፈልጠን ምንጭታት የረድኡ። ኣብ ውሽጢ ቅርጺ ቡድሃ ዝተረኽበ ኣስከሬን፡ ሊክዋን ናይ ዝተባህለ ኣብ ከባቢ ዓመተ 1,100 ናይ ዝሞተ ቻይናዊ ደብተራ ሃይማኖት ቡድሃ ምዃኑ እቶም ከም መቓብር ዘገልገለ ቅርጺ ቡድሃ ኣጽናዕቲ ኣረዲኦም። ኣብቲ ውሽጢ ኣስከሬን ከኣ ብጥንታዊ ፊደላት ቻይና ዝተጻሕፈ ቍርጽራጽ ብራና ተረኺቡ ኣሎ።
ኣስከሬን ሰብ